бяха прилагани от 2005 г. до 2009 г. в съответствие с приложението към Регламент (ЕО) No 1920/2004 на Съвета (6). Поради това е необходимо да се заличи член 2а от Регламент (ЕО) No 992/95, който се отнася до посочените тарифни квоти.
 (9)
 Правилата за управление на тарифните квоти са установени в Регламент за изпълнение (ЕС) 2015/2447 на Комисията (7), с който от 1 май 2016 г. се заменя Регламент (ЕИО) No 2454/93 на Комисията (8). Член 3 от Регламент (ЕО) No 992/95 следва да бъде изменен, за да бъде съобразен с новите правила.
 (10)
 Приложението към Регламент (ЕО) No 992/95 следва да бъде изменено, за да бъде съобразено с измененията в кодовете по Комбинираната номенклатура (наричани по-нататък „кодовете по КН“), установени в Регламент (ЕИО) No 2658/87 на Съвета (9), както и в подразделенията по ТАРИК. С оглед на яснотата е целесъобразно приложението към Регламент (ЕО) No 992/95 да бъде заменено изцяло.
 (11)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 992/95 се изменя, както следва:
 1)
 Член 1 се изменя, както следва:
 а)
 параграф 2 се заличава;
 б)
 параграф 3 се заменя със следното:
 „3. Прилага се Протокол No 3 относно определението на понятието „продукти с произход“ и методите на административно сътрудничество към Споразумението между Европейската икономическа общност и Кралство Норвегия, изменен с Решение No 1/2016 на Съвместния комитет ЕС—Норвегия (*).
 (*) Решение No 1/2016 на Съвместния комитет ЕС—Норвегия от 8 февруари 2016 г. за изменение на Протокол No 3 относно определението на понятието „продукти с произход“ и методите на административно сътрудничество към Споразумението между Европейската икономическа общност и Кралство Норвегия (ОВ L 72, 17.3.2016 г., стр. 63).“"
 2)
 Член 2а се заличава.
 3)
 Член 3 се заменя със следното:
 „Член 3
 Тарифните квоти, предвидени в настоящия регламент, се управляват в съответствие с членове 49–54 от Регламент за изпълнение (ЕС) 2015/2447 на Комисията (**)
 (**) Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).“"
 4)
 Приложението се заменя с текста в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 септември 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 август 2016 година.
 За Комисията
 Председател
 Jean-Claude JUNCKER
 (1) ОВ L 101, 4.5.1995 г., стр. 1.
 (2) Решение (ЕС) 2016/837 на Съвета от 21 април 2016 г. за подписване, от името на Европейския съюз, и временно прилагане на Споразумението между Европейския съюз, Исландия, Княжество Лихтенщайн и Кралство Норвегия за финансов механизъм на ЕИП за периода 2014—2021 г., Споразумението между Кралство Норвегия и Европейския съюз за финансов механизъм на Норвегия за периода 2014—2021 г., Допълнителния